Борис Младенов-Young
Те идват: болни… непознати… чужди…

chitanka.info

Те идват: болни… непознати… чужди…

Мъже, жени. И чакат своя ред.

С еднакви болести, проблеми, нужди…

от мен да търсят помощ и съвет.

Разголват своята душа и тяло,

споделят тайни както с никой друг,

с доверие, тъй ярко не блестяло

дори между съпруга и съпруг.

От днес те стават мои пациенти.

Започваме мъчителна борба

със тежки схеми от медикаменти.

Не винаги с блестящи резултати.

Разделяме се с болка и тъга,

но вече като близки и познати.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.